b"\n_START_ARTICLE_\nOrde Nacional del M\xc3\xa8rit\n_START_SECTION_\nComposici\xc3\xb3\n_START_PARAGRAPH_\nEls Gran Creu i Gran Oficial s\xc3\xb3n els dignataris de l'orde. _NEWLINE_El President de la Rep\xc3\xbablica \xc3\xa9s el Gran Mestre de l'Orde, i \xc3\xa9s qui decideix en darrera inst\xc3\xa0ncia qualsevol q\xc3\xbcesti\xc3\xb3 de l'Orde, sent ell qui presideix el Consell de l'Orde. Se li atorga la dignitat de Gran Creu. El Gran Canceller de l'Orde del M\xc3\xa8rit \xc3\xa9s el Gran Canceller de la Legi\xc3\xb3 d'Honor. Tamb\xc3\xa9 llueix la dignitat de Gran Creu. Aquesta dignitat tamb\xc3\xa9 s'atorga als Primers Ministres despr\xc3\xa9s de 6 mesos de funci\xc3\xb3. Fins avui, els Primers Ministres elevats a la dignitat de Gran Creu han estat Jacques Chirac, Raymond Barre, Pierre Mauroy, Laurent Fabius, Michel Rocard, Edith Cresson, Pierre B\xc3\xa9r\xc3\xa9govoy, \xc3\x89douard Balladur, Alain Jupp\xc3\xa9, Lionel Jospin, Jean-Pierre Raffarin i Dominique De Villepin. _NEWLINE_El consell de l'Orde est\xc3\xa0 format pel Canceller com a president, 8 membres escollits entre els dignataris i els comandants de l'orde, un membre amb grau d'oficial i un membre amb grau de cavaller. Els membres s\xc3\xb3n escollits pel Gran Mestre (a proposta del Canceller), i la meitat d'ells s\xc3\xb3n renovats cada dos anys._NEWLINE_Igual que a la Legi\xc3\xb3 d'Honor, l'ingr\xc3\xa9s a l'orde \xc3\xa9s pel grau de Cavaller. Per ascendir a Oficial es requereixen 5 anys d'antiguitat a l'orde, i per a la resta de rangs, 3 anys d'antiguitat. Les promocions a l'orde han de recompensar els nous m\xc3\xa8rits, i no pas els m\xc3\xa8rits ja recompensats (tamb\xc3\xa9 es pot promocionar a t\xc3\xadtol excepcional)."